
Selamun alejkum, dragi brate. Želio bih te pitati par pitanja u vezi gusula, pa se nadam da ćeš mi odgovoriti. Pitanje je u vezi gusula, pročitao sam nekoliko stvari, pa da vidim je li to istinito i je li validno. Kolko sam saznao imaju dvije vrste gusula, a to su sljedeće: Prva vrsta – ***[gusul](https://pitajucene.com/search/gusul/questions/ "Pretraži pitanja o gusulu")*** ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***, tj. onaj koji ispunjava šartove valjanosti gusula, tj. ispunjava dva šarta: nijet uzimanja gusula i kvašenje čitavog tijela vodom. Kod ove vrste gusula dovoljno je da se pokvasi čitavo tijelo vodom, svejedno na koji način se to radilo, odakle se počelo i kako završilo. To znači treba se samo insan okupati bez da opere usta i nos. Mene zanima je li ova prva vrsta gusula validna?


* 
* 
* 
* 
* 
* 
* 

 
Ispiranje ustiju i nosa pri gusulu?

Alejkum selam. Bismillah, ves-salatu ves-selamu ala resulillah… Islamski pravnici su složni na tome da se cijelo tijelo i korijen kose-dlake mora natopiti vodom prilikom kupanja, a razilaze se da li je obavezno pri gusulu isprati usta i nos:


**1. Nije obavezno ispirati usta i nos pri gusulu – malikije i šafije,** jer unutrašnjost ustiju i nosa nije dio spoljašnjeg tijela, pa samim tim nije ih ni obaveza ispirati. Njihovo ispiranje je sunnet a ne ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***.


**2. Obavezno je ispirati usta i nos pri gusulu – hanefije i hanbelije,** jer su usta i nos dio lica zbog toga što spadaju u njegovu definiciju, i usta i nos je obaveza ispirati kako u abdestu tako i u gusulu, temeljeći svoje mišljenje na onome što prenosi Aiša, r.a., da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s., rekao: **„Ispiranje ustiju i nosa je obavezni dio abdesta!“** (Darekutni) Pobornici ovog stava kažu da ajet: „A ako ste džunup – okupajte se!“ (el-Ma’ida, 6.) – znači cijelo tijelo svoje operite, a tijelo se sastoji iz spoljašnjeg i unutrašnjeg dijela, pa nam je obaveza oprati sve ono što je dostupno i lahko, pa je stoga ispiranje ustiju i nosa pri gusulu obaveza – jer je lahko i dostupno to izvesti.


Drugi stav je preči za slijediti, jer se s time izlazi iz razilaženja, i nije ispravno kupanje bez ispiranja ustiju i nosa, što znači da ne postoje dvije vrste gusula već samo jedna, a Allah, dž.š., najbolje zna.


Pogledaj:


[http://fatwa.islamweb.net/fatwa/index.php?page=showfatwa&Option=FatwaId&Id=10543](https://fatwa.islamweb.net/fatwa/index.php?page=showfatwa&Option=FatwaId&Id=10543)


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


